නීති විරෝධී ලෙස මෙක්සිකෝව හරහා අමෙරිකා එක්සත් ජනපදයට ඇතුළු වීමට උත්සාහ කළ ශ්‍රී ලාංකිකයන් 6 දෙනකු ඇතුළු පුද්ගලයන් 219 දෙනෙකු මෙක්සිකෝ පොලීසිය මඟින් අත්අඩංගුවට ගෙන ඇත.ට්‍රක් රථයක ආධාරයෙන් ගමන් ගත් මේ පිරිස මෙක්සිකෝවේ චෙයා ප්‍රාන්තයේ දී අත්අඩංගුවට පත්ව තිබෙන අතර ටෙක්ස්ට්ලා ආසන්නයේ පිහිටි පොලිස් මුරපොළ අසලින් නොනවත්වාම ගමන් කිරීම හේතුවෙන් ඒ පසුපස හඹා ගොස් මෙලෙස අත්අඩංගුවට ගෙන ඇතැයි වාර්තා වෙයි.මෙලෙස අත්අඩංගුවට පත් පිරිස පොලීසිය වෙත සඳහන් කර ඇත්තේ තමන් බලහත්කාරයෙන් රැගෙන යන බවත්, නිදහස් කර ගැනීමට සහාය දෙන ලෙසත් ය.